CELEX: 52010DP0392
Language: lt
Date: 1289433600000
Title: Prašymas atšaukti Krzysztofo Liseko imunitetą 2010 m. lapkričio 11 d. Europos Parlamento rezoliucija dėl prašymo atšaukti Krzysztofo Liseko imunitetą (2009/2244(IMM))

13.3.2012   
            
            
               LT
            
            
               Europos Sąjungos oficialusis leidinys
            
            
               CE 74/46
            
         2010 m. lapkričio 11 d., ketvirtadienisPrašymas atšaukti Krzysztofo Liseko imunitetą
   P7_TA(2010)0392
   2010 m. lapkričio 11 d. Europos Parlamento rezoliucija dėl prašymo atšaukti Krzysztofo Liseko imunitetą (2009/2244(IMM))
   2012/C 74 E/08
   
      Europos Parlamentas,
   
               —
            
            
               atsižvelgdamas į Lenkijos teisėsaugos institucijos prašymą atšaukti Krzysztofo Liseko imunitetą, pateiktą 2009 m. lapkričio 5 d. ir paskelbtą 2009 m. gruodžio 14 d. plenariniame posėdyje,
            
         
               —
            
            
               išklausęs Krzysztofo Liseko paaiškinimus, pateiktus pagal Darbo tvarkos taisyklių 7 straipsnio 3 dalį,
            
         
               —
            
            
               atsižvelgdamas į prie Sutarčių pridėto Protokolo dėl Europos Sąjungos privilegijų ir imunitetų 8 ir 9 straipsnius,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d. ir 1986 m. liepos 10 d. sprendimus (1),
            
         
               —
            
            
               atsižvelgdamas į Lenkijos Respublikos Konstitucijos 105 straipsnį,
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto išvadas (A7–0301/2010),
            
         
               A.
            
            
               kadangi Lenkijos teisėsaugos institucijos EP nariui Krzysztofui Lisekui iškėlė baudžiamąją bylą, kaltinant Krzysztofą Liseką padarius nusikaltimus, numatytus 1997 m. birželio 6 d. Baudžiamojo kodekso 296 straipsnio 1 ir 3 paragrafuose (Lenkijos valstybės žinios: Dz.U. 1997 m., Nr. 88, 553 punktas su vėlesniais pakeitimais), 2000 m. rugsėjo 15 d. Įmonių kodekso 586 straipsnyje (Lenkijos valstybės žinios: Dz.U. 2000 m., Nr. 94, 1037 punktas su vėlesniais pakeitimais), 1994 m. rugsėjo 29 d. Buhalterinės apskaitos įstatymo (konsoliduotas tekstas) (Lenkijos valstybės žinios: Dz.U. 2002 m., Nr. 76, 694 punktas su vėlesniais pakeitimais) 77 straipsnio 1 ir 2 dalyse,
            
         
               B.
            
            
               kadangi pagal Protokolo dėl Europos Sąjungos privilegijų ir imunitetų 9 straipsnį Europos Parlamento nariai sesijų metu naudojasi savo valstybės teritorijoje – imunitetais, kurie toje valstybėje yra suteikiami parlamento nariams; kadangi imunitetu negali naudotis narys, užkluptas darantis nusikaltimą; kadangi tai negali sukliudyti Europos Parlamentui pasinaudoti savo teise atšaukti vieno iš narių imunitetą,
            
         
               C.
            
            
               kadangi K. Lisekui pateikti kaltinimai nesusiję su jam einant Europos Parlamento nario pareigas pareikšta nuomone ar balsavimu,
            
         
               D.
            
            
               kadangi pagal Lenkijos Respublikos Konstitucijos 105 straipsnį Seimo narys be Seimo sutikimo negali būti patrauktas baudžiamojon atsakomybėn,
            
         
               E.
            
            
               kadangi Lenkijos Respublikos Konstitucijos 105 straipsnyje taip pat numatyta, kad Seimo narys mandato galiojimo laikotarpiu ar šiam laikotarpiui pasibaigus negali būti patrauktas atsakomybėn už savo veiklą, kurią vykdė pagal Seimo nario mandatą,
            
         
               F.
            
            
               kadangi K. Lisekui pateikti kaltinimai iš esmės susiję su jo valdymo ir apskaitos tvarkymo veikla einant Lenkijos jaunimo kortelių asociacijos valdybos pirmininko pareigas laikotarpiu, kai jis dar nebuvo išrinktas Europos Parlamento nariu; ir kadangi K. Lisekui pateikti kaltinimai nesusiję su jo Europos Parlamento nario veikla,
            
         
               G.
            
            
               kadangi nėra įtikinamo pagrindo taikyti fumus persecutionis prielaidos,
            
         
               H.
            
            
               kadangi dėl to reikėtų atšaukti jo imunitetą,
            
         
               1.
            
            
               nusprendžia atšaukti Krzysztofo Liseko imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto išvadas Lenkijos Respublikos kompetentingai institucijai.
            
         
      (1)  Byla 101/63 A. Wagner prieš J. Fohrmann ir A. Krier, 1964 m. Rink. 195 p, ir byla 149/85 R. Wybot prieš E. Faure ir kt., 1986 m. Rink. 2391 p.